ترکیه جمهوریتی باش وزیری احمد داوود اوغلی پاکستان گه سفر قیلدی. داوود اوغلی اوشبو سفری دایره سیده ایلک نوبتده پاکستان لیک تینگداشی نواز شریف بیلن اوچره شدی. اوشبو اوچره شو آرتیدن ترکیه – پاکستان تورتینچی یوقاری سویه لیک همکارلیک کینگشی ییغیلیشی بولیب اوتدی. ترکیه بیلن پاکستان باش وزیر لری ۱۱ ساحه بوییچه همکارلیک کیلیشو لری گه قول قویدی. داوود اوغلی, ترتیب لنگن مشترک مطبوعاتی کنفرانس جریانیده تروریزم و اسلام هراس لیک گه قرشی کوره ش نینگ اهمیتی گه دقت قره ترایکن, امریکا ده اولدیریلگن اوچ مسلمان و اوروپا ده یاندیریلیب یوباریلگن مسجد لر حقیده بحث ایتدی. منطقه ده برقرارلیک نینگ تامین ایتیلیشی نینگ اهمیتی گه دقت قره تگن داوود اوغلی, "مشترک بیر شکلده فعالیت آلیب باره میز" دییه قید ایتدی. عینی دمده داوود اوغلی, ترکیه بیلن پاکستان آره سیده گی تجارت حجمی نینگ ۱۰ میلیارد دالر دن عبارت بولیشی نی هدف قیلیب آلگن لیک لری نی بیلدیردی. نواز شریف ایسه, منطقه گه بیرگن اهمیتی اوچون ترکیه گه اوز منتدار چیلیک لری نی بیلدیردی.
حادثه پایتخت تاشکینت ده یوزبیرگن
